LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LABORATORINĖS DIAGNOSTIKOS PASLAUGŲ PRIEINAMUMO IR KOKYBĖS RODIKLIŲ IR JŲ STEBĖSENOS TVARKOS APRAŠO PATVIRTINIMO

2020 m. lapkričio 10 Nr. V-2572

Vilnius

Įgyvendindamas Septynioliktosios Lietuvos Respublikos Vyriausybės programos, kuriai pritarta Lietuvos Respublikos Seimo 2016 m. gruodžio 13 d. nutarimu Nr. XIII-82 „Dėl Lietuvos Respublikos Vyriausybės programos“, 35.5 papunkčio nuostatą:

1. T v i r t i n u Laboratorinės diagnostikos paslaugų prieinamumo ir kokybės rodiklių ir jų stebėsenos tvarkos aprašą (pridedama).

2. N u s t a t a u, kad:

2.1. šis įsakymas įsigalioja 2021 m. sausio 1 d.

2.2. Laboratorinės diagnostikos paslaugų prieinamumo ir kokybės rodiklių ir jų stebėsenos tvarkos apraše nurodyti duomenų apie pasiektas laboratorinės diagnostikos paslaugų prieinamumo ir kokybės rodiklių (toliau – rodikliai) reikšmes teikėjai duomenis apie pasiektas rodiklių reikšmes Valstybinei akreditavimo sveikatos priežiūros veiklai tarnybai prie Sveikatos apsaugos ministerijos teikia nuo 2022 m.

Sveikatos apsaugos ministras	Aurelijus Veryga

PATVIRTINTA

Lietuvos Respublikos

sveikatos apsaugos ministro

2020 m. lapkričio 10 d.

įsakymas Nr. V-2572

LABORATORINĖS DIAGNOSTIKOS PASLAUGŲ PRIEINAMUMO IR KOKYBĖS RODIKLIŲ IR JŲ STEBĖSENOS TVARKOS APRAŠAS

I SKYRIUS

BENDROSIOS NUOSTATOS

1. Laboratorinės diagnostikos paslaugų prieinamumo ir kokybės rodiklių ir jų stebėsenos tvarkos aprašas nustato laboratorinės diagnostikos paslaugų prieinamumo ir kokybės rodiklius (toliau – rodiklis), jų siektinas reikšmes ir pasiektų rodiklių reikšmių stebėsenos tvarką.

II SKYRIUS

RODIKLIAI

2. Rodikliai, jų aprašymas, siektinos reikšmės ir duomenų apie pasiektas rodiklių reikšmes teikėjai:

Eil. Nr.	Rodiklio pavadinimas	Rodiklio aprašymas	Siektina rodiklio reikšmė	Duomenų apie pasiektas rodiklių reikšmes teikėjas
1.	Biomedicinos technologų (toliau – BT) etatų skaičius, tenkantis vienam medicinos biologo (toliau – MB) ir (ar) laboratorinės medicinos gydytojo (toliau – LMG) etatui.	Skaičiuojamas pagal šią formulę: čia: E – vertinamas rodiklis; EBT – BT etatų skaičius laboratorijoje; EMB/LMG – MB ir (ar) LMG etatų skaičiaus laboratorijoje suma.  Asmens sveikatos priežiūros įstaigos (toliau – ASPĮ), kurios teikia laboratorinės diagnostikos paslaugas (išskyrus universitetų ligonines)  Universitetų ligoninės	1–4 BT vienam MB ir (ar) LMG; 1–2 BT vienam MB ir (ar) LMG.	ASPĮ
2.	LMG, MB ir BT, kurie kalendoriniais metais tobulino kompetenciją, dalis	LMG, MB ir BT, kurie per kalendorinius metus tobulino kompetenciją ne mažiau kaip privalomą valandų skaičių, skaičiaus procentinė dalis nuo bendro LMG, MB ir BT skaičiaus, skaičiuojama pagal šią formulę: čia: K – vertinamas rodiklis; KLMG – LMG, per kalendorinius metus tobulinusių kompetenciją ≥ X val., skaičius; KMB – MB, per kalendorinius metus tobulinusių kompetenciją ≥ Y val., skaičius; KBT – BT, per kalendorinius metus tobulinusių kompetenciją ≥ Z val., skaičius; D – bendras LMG, MB ir BT skaičius. X vertė – gydytojo profesinės kvalifikacijos privalomojo tobulinimo trukmė per metus, nurodyta Gydytojų profesinės kvalifikacijos tobulinimo reikalavimų apraše, patvirtintame Lietuvos Respublikos sveikatos apsaugos ministro 2004 m. gegužės 27 d. įsakymu Nr. V-396 „Dėl medicinos praktikos licencijavimo taisyklių patvirtinimo“ (lygi 24). Y ir Z vertės: Y = 16; Z = 12.	> 60 %	ASPĮ
3.	Koreguotų laboratorinių tyrimų rezultatų protokolų (forma 200/a „Siuntimas laboratoriniam tyrimui ir tyrimo rezultatai“, patvirtinta Lietuvos Respublikos sveikatos apsaugos ministro 2014 m. sausio 17 d. įsakymu Nr. V-120 „Dėl privalomų sveikatos statistikos apskaitos ir kitų tipinių formų bei privalomų sveikatos statistikos ataskaitų formų patvirtinimo“) (toliau – protokolas) procentinė dalis.	Koreguotų protokolų procentinė dalis nuo bendro išduotų protokolų skaičiaus per kalendorinius metus, skaičiuojama pagal šią formulę: čia: P – vertinamas rodiklis; PK – koreguotų protokolų skaičius; PB – bendras išduotų protokolų skaičius.	< 5 %	ASPĮ
4.	Laikotarpis nuo ėminio paėmimo ASPĮ, teikiančioje reanimacijos ir intensyviosios terapijos paslaugas, iki laboratorinių tyrimų atlikimo.	Lietuvos Respublikos sveikatos apsaugos ministro 2005 m. spalio 27 d. įsakymu Nr. V-827 „Dėl reanimacijos ir intensyviosios terapijos paslaugų teikimo vaikams ir suaugusiesiems sąlygų ir tvarkos aprašų patvirtinimo“ patvirtintuose reanimacijos ir intensyviosios terapijos paslaugų aprašuose (ir vaikų, ir suaugusiųjų) nurodytų laboratorijoje atliekamų laboratorinių tyrimų bendroji laiko mediana.	≤ 90 min.	ASPĮ, teikiančios reanimacijos ir intensyviosios terapijos paslaugas vaikams ir (ar) suaugusiesiems
5.	Laikotarpis nuo ėminio paėmimo ASPĮ, teikiančioje ambulatorines asmens sveikatos priežiūros paslaugas, iki laboratorinių tyrimų rezultato patvirtinimo.	C reaktyviojo baltymo, automatizuoto kraujo tyrimo, automatizuoto šlapimo tyrimo, gliukozės, protrombino laiko, troponino, D-dimerų, paskirtų atlikti skubos tvarka per 120 min., laiko nuo ėminio paėmimo iki tyrimo rezultato patvirtinimo mediana.	≤ 120 min.	ASPĮ, teikiančios ambulatorines asmens sveikatos priežiūros paslaugas
6.	Klaidingai identifikuotų ėminių dalis.	Klaidingai identifikuotų ėminių procentinė dalis nuo visų į laboratoriją pristatytų ėminių skaičiaus.	< 5 %	ASPĮ
7.	Klaidingai įvestų į ASPĮ laboratorijos informacinę sistemą duomenų dalis.	Užsakymų, kai įvedant informaciją iš popierinės laboratorinių tyrimų užsakymo formos buvo padaryta duomenų įvedimo klaidų, procentinė dalis nuo visų laboratorinių tyrimų užsakymų skaičiaus.	< 5 %	ASPĮ
8.	Netinkamų ASPĮ vidinių ėminių dalis.	Ėminių, kai paimtas ėminys netiko užsakytam laboratoriniam tyrimui atlikti, procentinė dalis nuo visų į laboratoriją pristatytų ėminių.	< 1 %	ASPĮ
9.	ASPĮ laboratorijos tyrimų ir (ar) analičių, dėl kurių vykdomas išorinis kokybės vertinimas (toliau – IKV), skaičiaus dalis.	ASPĮ laboratorijos laboratorinių tyrimų ir (ar) analičių, kuriems taikomi Laboratorinės diagnostikos paslaugų teikimo reikalavimų aprašo, patvirtinto Lietuvos Respublikos sveikatos apsaugos ministro 2007 m. gruodžio 5 d. įsakymu Nr. V-998 „Dėl Laboratorinės diagnostikos paslaugų teikimo reikalavimų aprašo patvirtinimo“ , VII skyriuje nurodyti IKV metodai, dalis nuo bendro ASPĮ laboratorijos laboratorinių tyrimų ir (ar) analičių skaičiaus, skaičiuojama pagal šią formulę: čia: I – vertinamas rodiklis; IIKV – laboratorinių tyrimų ir (ar) analičių, kurias apima IKV, skaičius; IB – bendras laboratorinių tyrimų ir (ar) analičių skaičius.	> 80 %	ASPĮ
10.	IKV programų, kuriose ASPĮ laboratorija dalyvavo per einamuosius metus, rezultatų, kurie neatitinka IKV programų organizatorių nustatytų rezultatyvumo kriterijų (kai nustatoma neatitiktis) (toliau – IKV rezultatų nesėkmė), dalis.	IKV rezultatų nesėkmių dalis nuo bendro IKV programų, kuriose ASPĮ laboratorija dalyvavo per einamuosius metus, rezultatų skaičiaus skaičiuojama pagal šią formulę: čia: N – vertinamas rodiklis; a – analitė; na – analitės IKV rezultatų nesėkmių skaičius per kalendorinius metus; ra – analitės bendras IKV rezultatų skaičius per kalendorinius metus; IIKV – analičių, kurias apima IKV, skaičius.	< 10 % 2021–2022 m.; < 7 % nuo 2023–2024 m.; < 5 % nuo 2025 m.	ASPĮ

III SKYRIUS

RODIKLIŲ STEBĖSENOS TVARKA

3. Duomenų teikėjai praėjusių kalendorinių metų pasiektas rodiklių reikšmes iki einamųjų metų vasario 28 d. pateikia Valstybinei akreditavimo sveikatos priežiūros veiklai tarnybai prie Sveikatos apsaugos ministerijos (toliau – VASPVT).

4. VASPVT ne vėliau kaip iki einamųjų metų balandžio 30 d. parengia duomenų teikėjų pateiktų praėjusių kalendorinių metų pasiektų rodiklių reikšmių suvestinę ir ją teikia Lietuvos Respublikos sveikatos apsaugos ministro sudarytam Laboratorinės medicinos paslaugų prieinamumo ir kokybės rodiklių vertinimo komitetui (toliau – Komitetas).

5. Komitetas pasiūlymus dėl laboratorijų veiklos gerinimo teikia sveikatos apsaugos ministrui.

IV SKYRIUS

BAIGIAMOSIOS NUOSTATOS

6. Pasiekti ASPĮ laboratorinės diagnostikos paslaugų rodikliai ir jų vertinimo rezultatai skelbiami Sveikatos apsaugos ministerijos ir VASPVT interneto svetainėse.

_________________